**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2017/12, 07.06.2017թ.

**Բողոք բերող անձ՝** «Մ-Թրեյդլայն» ՍՊԸ

**Պատվիրատու՝** ՀՀ պաշտպանության նախարարություն

**Գնման ընթացակարգի ծածկագիրը և առարկան՝** N «ԳԱԿ-ՇՀԱՊՁԲ-15/12-ՀՀ ՊՆ ՆՏԱԴ-ՇՀԱՊՁԲ-1/5» ծածկագրով շրջանակային համաձայնագրերի միջոցով գնումներ կատարելու ընթացակարգ / Էլեկտրատեխնիկայի, ռադիոտեխնիկայի և կենցաղային սարքավորումների ձեռքբերում

**Բողոքի պահանջը`**

Դադարեցնել գնման ընթացակարգի գնահատող հանձնաժողովի որոշումը՝ 3-րդ, 5-ից 10-րդ, 21-ից 23-րդ, 28-րդ, 40-րդ, 41-րդ, 45-ից 49-րդ, 54-րդ, 55-րդ, 60-ից 62-րդ, 76-րդ, 78-ից 80-րդ, 83-ից 89-րդ, 92-րդ, 94-րդ, 97-րդ, 99-ից 104-րդ, 108-րդ, 109-րդ, 111-ից 113-րդ, 117-րդ, 119-րդ, 127-րդ, 139-րդ, 141-ից 143-րդ, 147-րդ, 15-րդ, 161-րդ, 177-ից 180-րդ, 182-ից 184-րդ, 187-ից 189-րդ, 191-րդ, 92-րդ, 202-ից 206-րդ, 214-ից 226-րդ չափաբաժիններով ընկերության հայտը մերժելու մասին, ինչպես նաև դրանից բխող հետագա բոլոր որոշումները՝ այլ մասնակիցներին ընտրելու վերաբերյալ: Պայմանագիր կնքելու մասին որոշում ընդունված լինելու դեպքում նաև կիրառել ժամանակավոր միջոց, կասեցնել ընթացակարգը և արգելել կնքել պայմանագիր նշված չափաբաժիններով՝ նախքան բողոքարկման գործընթացի ավարտը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: